Document ID: /roh_data/filtered/fineweb-2-filterrobots_roh.jsonl.gz/73090

Il settember èn 15% dapli fugitivs arrivads en Svizra cumpareglià cun il fanadur e l'avust, quai resulta d'ina retschertga da radio SRF. Las 4400 persunas correspundan cunquai a las prognosas ch'il secretariat statal per migraziun aveva fatg.
Sco quai ch'il president dals directurs da polizia Hans-Jürg Käser ha confermà, saja da quintar quest onn cun fin 30’000 dumondas d'asil. En vista a quest svilup vegnian tut ils chantuns proximamain ad avrir novs centers d'asil. Tar la confederaziun spetgia el cun radund 4'500 plazs, uschia Käser.